Učiteľka Katarína Tabaková

**Domáca príprava v čase od 12. 4. -16. 4.2021**

**5.B Biológia**

**Pondelok- POLIA, LÚKY, PASIENKY - poznámky str. 84 - 86**

**Lúky -** časti krajiny s výskytom bylín, bez drevín,

 - drobné stavovce a hmyz.

1. **suché lúky** – nedostatok vlahy
2. **vlhké lúky –** dostatok vody
3. **kosená lúka –** kosí sa raz alebo dvakrát do roka, z prvej kosby je **seno**, z druhej **mládza**

**Pasienky** - časti krajiny s trávnatým porastom, ktorý spásajú **hospodárske zvieratá**,

 - drobné stavovce a hmyz.

**Polia** – časti krajiny, ktoré vytvoril človek a pestuje na nich **hospodárske plodiny**,

 - na poli sa pestuje väčšinou jeden druh plodiny – **monokultúra,**

 **-** neobrábaná pôda medzi poľami – **medza.**

Lúky, polia a pasienky poškodzuje **vypaľovanie trávy**.

**Štvrtok: LÚČNE RASTLINY A HUBY - Poznámky str. 87 - 88**

**TRÁVY** – trváce rastliny, majú **zväzkovitý** koreň, dutú stonku s kolienkami (uzlami) – **steblo**, súkvetie je **klas**, plodom je **zrno**, vytvárajú trsy.

**Druhy:** lipnica, kostrava, reznačka, timotejka, mätonoh, psiarka

**BYLINY**

**Mokré lúky** – kukučka , iskerník, nezábudka, záružlie, jesienka.

**Suché lúky** – margaréta, zvonček, rebríček, šalvia, pakost

**Liečivé rastliny** – dúška materina, rumanček, rebríček – farmaceutický priemysel

**Chránené byliny** – hlaváčik jarný, vstavačovec májový

**HUBY -** pečiarka poľná, bedľa vysoká, tanečnica poľná

**6.A, 6.B, 6.C Biológia**

**6. A utorok-** Pŕhlivce - str.78 - 79 - poznámky

 **štvrtok-**  **Ploskavce - vnútorné parazity iba str. 80**

**6.B pondelok** - Pŕhlivce - str.78 - 79 - poznámky

 **štvrtok-** **Ploskavce - vnútorné parazity iba str. 80**

**6.C streda**- Pŕhlivce - str.78 - 79 - poznámky

 **piatok** - **Ploskavce - vnútorné parazity iba str. 80**

**DROBNÉ VODNÉ ŽIVOČÍCHY**

**PŔHLIVCE**

**Nezmar**

* mnohobunkový živočích,
* prisadnuto na rastlinách alebo vodných kameňoch,
* prichytený nožným diskom.

**Stavba tela:**

* nožný disk,
* ústny a vyvrhovací otvor,
* 4-6 ramien s pŕhlivými bunkami.

**Tráviaca sústava** – ústny otvor a tráviaca dutina

**Dýchacia sústava** – celým povrchom tela

**Nervová sústava** – rozptýlená

**Rozmnožovacia sústava** – hermafrodit, rozmnožovanie:

a) **nepohlavné** – *v lete*, púčikmi

b) **pohlavné** – na *jeseň*, samčie pohlavné bunky - spermie a samičie pohlavné bunky - vajíčka, oplodnenie vo vode, nový jedinec sa vyvinie na jar

**Potrava** - planktón

Je schopný **regenerácie** – schopnosť obnoviť poškodenú alebo stratenú časť tela.

NEZMAR HNEDÝ, NEZMAR ZELENÝ (žije v symbióze s riasami)

 **PLOSKAVCE - poznámky**

- žijú voľne v prírode (ploskuľa mliečna) alebo parazitujú v tele stavovcov (pásomnica, motolica)

**PLOSKUĽA MLIEČNA** – nie je parazit

**povrch tela** - pokožka

**tráviaca sústava** – tráviaca dutina

 - jeden prijímací a súčasne

 vylučovací otvor

**nervová sústava** - PÁSAVÁ

**dýchacia sústava** - celý povrch tela

**rozmnožovacia sústava** – nepohlavné rozmnožovanie – pomocou REGENERÁCIE

– pohlavné rozmnožovanie – splynutím samčej pohlavnej

 bunky (SPERMIE) a samičej pohlavnej bunky (VAJÍČKA)

 – OBOJPOHLAVNÝ ŽIVOČÍCH = **HERMAFRODIT**

**PÁSOMNICA DLHÁ**

- parazit v TENKOM ČREVE človeka

- obojpohlavná (hermafrodit)

- živiny prijíma celým povrchom tela

stavba tela:

→ hlavička s háčikmi a prísavkami

→ väčší počet plochých článkov (posledný článok obsahuje vajíčka)

● vajíčka vychádzajú stolicou von z tela → vyvíjajú sa v tele MEDZIHOSTITEĽA (ošípané alebo hovädzí dobytok) → z tráviacej sústavy medzihostiteľa sa dostanú do krvi a svalov → vyvíjajú sa larvy → vzniká UHOR (larva v ochrannom obale) → konzumáciou zle spracovaného mäsa sa dostane do človeka

**6.B Geografia**

**Streda: Juhovýchodná Ázia - poznámky str.86 - 88**

11 štátov : Mjanmarsko, Thajsko, Laos, Vietnam, Kambodža, Malajzia, Indonézia (najväčší), Filipíny, Singapur (najmenší), Brunej, Východný Timor

POLOHA: • polostrov Zadná India a Malajský polostrov • ostrovy Veľké a Malé Sundy, Filipíny ... • Tichý, Indický oceán, Juhočínske more – medzi pevninskou a ostrovnou časťou • veľa ostrovov - činné sopky, pohoria - sever, nížiny – pobrežie

PODNEBIE: • na J: tropické vlhké ( vplyv oceána) = dažďové lesy (rovník) • pevninová časť: obdobia sucha a dažďov ( vplyv monzúnov) • oblasť prírodných katastrof – záplavy, cunami, zemetrasenia

 VODSTVO: • najväčšia a najvodnatejšia rieka JV Ázie = MEKONG • najväčšie jazero - Tônlé Sabo (v Kambodži)

OBYVATELIA • vplyv = európska civilizácia v 16.st ( Holandsko, Briti, Španieli a Portugalci) • nezávislosť - po 2. sv.vojne Náboženstvo: • islam = Indonézia, Malajzia, Brunej • kresťanstvo = Filipíny, V. Timor • budhizmus = Zadná India Najväčšie mestá: MANILA, JAKARTA, SINGAPUR, HO ČI MINOVO MESTO, KUALA LUMPUR

HOSPODÁRSTVO: • rýchlo rastie = ázijské tigre = Thajsko, Malajzia, Singapur, Indonézia, Filipíny • ryža, palma olejná, tropické ovocie • rybolov • ťažba: ropa ( Brunej, Indonézia), vzácne drevo (ničenie dažď.lesov) • medzinárodné letiská – Bangkok (Thajsko), Kuala Lumpur (Malajzia) CESTOVNÝ RUCH: • indonézsky ostrov Bali, Ha Long Bay (Vietnam)

 **Piatok: Samostatná práca - odpovede si môžeš nájsť v učebnici str. 86 - 88**

1. Aký je najväčší a najľudnatejší štát JV Ázie?

2. Ktorý štát JV Ázie je mestským štátom?

3. Vymenuj 3 ostrovy JV Ázie:

4. Hlavné mesto Indonézie je?

5. Najväčšie jazero JV Ázie?

6. V ktorom štáte JV Ázie bol vojnový konflikt?

7. Vymenuj 3 náboženstvá JV Ázie:

8. Povedz názov jednej sopky JV Ázie:

9. Aký štát má hlavné mesto Bangkok?

 **8.B Biológia**

**Pondelok a Štvrtok:** opísať si z učebnice str. 66 a naučiť sa naspamäť vymenovať Národné parky Slovenska je ich 9. Sú napísané na str.66.

**8.B Geografia**

**Utorok: Banskobystrický kraj - prepíš poznámky 1.časť. - prečítaj si text v učebnici str. 50 - 52.**

**BANSKOBYSTRICKÝ KRAJ**

**Rozloha:** 9 455 km²

**Počet obyv.:** 660-tisíc

**Priem. hustota:** 69 obyv. / km²

**Národnosti:** slovenská 83 % maďarská 12%

**Vierovyznanie:** rímskokatolícke,

**Susedné štáty:** Maďarsko

**Susedné kraje:** Nitriansky, Trenčiansky, Žilinský, Prešovský, Košický

**Kultúrne a historické regióny kraja:** Hont, Tekov, Malohont, Gemer, Novohrad,

**Povrchové tvary:** Poľana, Vtáčnik, Nízke Tatry, Štiavnické vrchy, Javorie, Slovenské rudohorie, Krupinská planina, Zvolenská kotlina, Horehronské podolie, Juhoslovenská kotlina...

**Piatok: dopíš poznámky 2.časť - Banskobystrický kraj**

**Rieky:** Hron, Slatina, Ipeľ, Slaná, Rimava

**Vodné diela:** Môťová, Málinec, Ružiná, Teplý vrch

**Podnebie**- klimatická oblasť: teplá a mierne teplá klimatická oblasť

**Chránené územia:** NAPANT, NP Muránska planina, NP Veľká Fatra, NP Slovenský kras **Okresné mestá:** Banská Bystrica, Žiar nad Hronom, Žarnovica, Brezno, Detva, Zvolen, Banská Štiavnica, Krupina, Revúca, Lučenec, Poltár, Rimavská Sobota, Veľký Krtíš, **Hospodárstvo kraja: poľnohospodárstvo:** pšenica, kukurica, hrozno**. Priemysel:** v minulosti baníctvo Kremnica, Banská Štiavnica, drevospracujúci – Smrečina v Banskej Bystrici, hutnický – Žiar nad Hronom, Železiarne Podbrezová, potravinársky (Tauris - Rimavská Sobota, Zvolen- Zvolenská mliekareň).

**Predpoklady cestovného ruchu**: Banská Štiavnica, Zvolenský zámok, folklórny festival v Detve, Kremnica, Kremnické Bane- symbolický stred Európy, Šomoška – ojedinelý kamenný vodopád, pamätník SNP v Banskej Bystrici, kúpele: Brusno, Sliač, Dudince, Kováčová...

Začiatok formulára

Spodná časť formulára

**9.A Biológia**

Učebnica str. 68 - 69 - Prahory a starohory - urob poznámky a pošli na kontrolu, prečítaj si aj texty na okrajoch strán.

Spodná časť formulára

**8.A Ruský jazyk**

**Pondelok:** Naučiť sa čítať str. 63 / 4.A - ročné obdobia a prepísať text do zošita

**Streda:** Naučiť sa naspamäť jedno ročné obdobie, ktoré si vyberieš

**5.A, 5.B, 5.C Mediálna výchova**

Napíš do zošita 5 vecí o ktorých si myslíš - ako môže škodiť deťom internet, ako ich ohrozuje. Pošli na kontrolu.